## MODELI PËR DOKUMENTIN KONSULTATIV

**Projektligji ‘Për disa shtesa dhe ndryshime në ligjin nr. 107 datë 27.10.2016 “Për prefektin e qarkut’”.**

|  |
| --- |
| Ministria e Brendshme fton qytetarë, prefektët e qarqeve, njësitë e vetëqeverisjes vendore, shoqatat e bashkive, organizata të shoqërisë civile, ekspertë të fushës dhe përfaqësues të tjerë të publikut të interesuar për të kontribuar përgjatë procesit të konsultimit publik të Projektligji *‘Për disa shtesa dhe ndryshime në ligjin nr. 107 datë 27.10.2016 “Për prefektin e qarkut’”.*Ministria e Brendshme mirëpret:* Komente të përgjithshme publike mbi përcaktimet e rolit të prefektit të qarkut, për përgjegjësi konkrete për bashkërendimin dhe koordinimin e bashkëpunimit të pushtetit vendor dhe institucionet qendrore në nivel vendor.
* Komente nga cilido që mund të njohë fushën e pushtetit vendor dhe bashkëpunimit të prefektit të qarkut me pushtetit vendor dhe institucionet qendrore në nivel vendor.

Kontributet tuaja do të konsiderohen përgjatë procesit të përmirësimit të mëtejshëm të projektvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 7 qershor 2021 deri më 5 korrik 2021. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për projektaktit, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.

Me shkresa zyrtare nga ministritë e linjës. |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli - Koordinatore e Konsultimit Publik, e-mail keti.suli@mb.gov.al. Znj. Alma Mele – Drejtor, Drejtoria e Koordinimit dhe Monitorimit të Prefekturave, e-mail: Alma.Mele@mb.gov.al |

Datat dhe vendet e takimeve publike:

|  |
| --- |
| Duke filluar nga mesi i vitit 2020 ka filluar puna për identifikimin e grupeve të interesit, përcaktimi i metodave të konsultimit dhe janë zhvilluar vazhdimisht takime të grupit të punës, si dhe takime me qytetar, prefektët e qarqeve dhe administratën e tyre, kryetarët e bashkive dhe Kryetarët e Këshillave të Qarqeve etj.* Në zbatim të urdhrit të Ministrit të Brendshëm me nr. 639, datë 19.12.2019, “Për ngritjen e grupit të punës për rishikimin e ligjit nr.107/2016 “Për prefektin e qarkut”, me qëllim rritjen e rolit të prefektit të qarkut, është ngritur grupi i punës dhe takimi i parë i tij është zhvillua me datë 05 qershor 2020 në ambientet e Ministrisë së Brendshme.
* Gjithashtu, janë zhvilluar edhe takime me qytetar, prefektët e qarqeve dhe administratën e tyre, kryetarët e bashkive dhe Kryetarët e Këshillave të Qarqeve, si më poshtë vijon:

**Takime me qytetaret dhe Prefektët dhe stafin e prefekturave**9 Mars 2020 - takim me grupin 1 të qytetarëve.11 Mars - takim me Prefektin e Qarkut Durrës.12 Mars - takim me grupin 2 të qytetarëve.11 Maj - takim me Prefektin e Qarkut Dibër.14 Maj - takim me Prefektin e Qarkut Vlorë.18 Maj - takim me Prefektin e Qarkut Elbasan.22 Maj - takim me Prefektin e Qarkut Korçë.29 Maj - takim me stafin e disa prefekturave.4 Qershor - takim me stafin e disa prefekturave.**Takime me Kryetarët e Bashkive dhe Kryetarët e Këshillave të Qarqeve (LGU level)**1. Bashkia Ura Vajgurore, Znj. Juliana Memaj, Kryetare, me date 13/04/2020  2. Mr. Hysen Hoxha, Kryetar i KB Ura Vajgurore, 17/04/20203. Takim me Kryetarin e KB Bashkia Tiranë4. Takim me Kryetarin Bashkisë Shijak, Z. Elton Arbana, 13/04/20205. Takim me Kryetarin KB Shijak, z. Taulant Xheraj, 15/04/20206. Takim me Kryetarin Bashkisë Fier, z. Armando Subashi, 11/04/20207. Takim me Kryetaren e Bashkisë Përmet, znj. Alma Hoxha, 10/04/20208. Takim me Kryetaren e KB Përmet, znj. Anila Mihali, 10/04/20209. Takim me Kryetaren e KB Mat, znj. Elisa Sula, 11/04/202010. Takim me Kryetaren e KB Kukës, znj. Anilda Biba, 14/04/202011. Takim me Kryetarin e Bashkisë Korçë, Z. S. Filo, 15/04/202012. Takim me Kryetarin e KB Korçë, Z. Erjon Nexhipi, 10/04/202013. Takim me Kryetarin e Bashkisë Mat, z. Liman Morina, 09/03/202014. Takim me Kryetarin e Bashkisë Bulqizë.15. Takim me Kryetarin e Bashkisë Berat, Z. Ervin Demo, 17/03/202016. Takim me Kryetarin e KB Berat, z. Ervin Ceca, 13/03/202017. Takim me Kryetarin e Bashkisë Peqin, Z. Lorenc Tosku, 10/04/202018. Takim me Nen. Kryetaren e Bashkisë Mirditë, znj. Klodjana Pergjetani dhe z. Pjeter Pjetri, Kryetar i KB në 10/04/2020 |

Sfondi i propozimit legjislativ

|  |
| --- |
| Në kuadër të miratimit të ndryshimeve në ligjin nr. 107 datë 27.10.2016“Për prefektin e qarkut”, nga data 05 qershor 2020 u paraqit e nevojshme të reflektoheshin ndryshimet e parashikuara në këtë ligj për të bërë të mundur rritjen dhe forcimin e kontrollit dhe monitorimit të veprimtarisë së institucioneve qendrore në nivel vendor, si dhe qartësimin e rolit koordinues dhe bashkërendues të prefektit të qarkut.  |

Propozimet

|  |
| --- |
| Qëllimi i këtij projektligji është përforcimin i rolit të prefektit të qarkut, misionit dhe kompetencave në përmbushje të detyrave të tij, si përfaqësues i Këshillit të Ministrave në qark. Domosdoshmëria e ndryshimeve ligjore, për ligjin nr.107/2016 “Për prefektin e qarkut” ka lindur si nevojë për të rritur efiçencen dhe konsolidimin e performancës së prefektit të qarkut, për ofrimin e shërbimeve me cilësore për një qeverisje gjithmonë e më pranë qytetareve, si dhe përforcimit të rolit tij në qark.Për vetë rolin e rëndësishëm që ka prefekti i qarkut, si një nga institucionet kryesore, të cilës legjislacioni në fuqi i ngarkon përgjegjësi konkrete për bashkërendimin dhe koordinimin e bashkëpunimit të pushtetit vendor dhe institucionet qendrore në nivel vendor, këto rregullime të veçanta janë të domosdoshme. Pikërisht, ky projektligj do të garantojë përmirësimin e funksionimit të institucionit të prefektit të qarkut, duke forcuar rolin e tij në qark, pasi është i vetmi institucion administrativ që verifikon ligjshmërinë e akteve të miratuara nga organet e vetëqeverisjes vendore. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * Si e vlerësoni që Prefekti i Qarkut verifikon realizimin e funksioneve e të përgjegjësive të deleguara nga pushteti qendror sipas aktit të delegimit dhe bën kontrollin administrativ të përdorimit të fondeve të parashikuara për këto funksione, fondet e kushtëzuara dhe/ose të deleguara që financohen nga qeverisja qendrore, sipas një udhëzimi të Ministrisë së Financës dhe Ekonomisë”?
* Çfarë mendoni në lidhje me përgjegjësitë e shtuar sipas këtij ligji, ku Prefekti i Qarkut miraton urdhra për krijimin e grupeve të punës të përbashkëta të administratës së tij me inspektoratet në qark, sipas rastit, për trajtimin e ankesave, kërkesave ose peticioneve për shkelje të pretenduara prej subjekteve publike apo private në territorin e qarkut?
 |